บิ๊กตู่ สั่งทุกกระทรวงทำแผน 20 ปี กำหนดทิศทางปฏิรูปประเทศ
บิ๊กตู่ สั่งทุกกระทรวงทำแผนยุทธศาสตร์ 20 ปี ส่งการบ้านภายใน 4 พ.ค.นี้ ก่อนนำไปบรรจุไว้ในแผนปฏิรูปประเทศ พร้อมสั่งกระทรวงอื่นๆ ทำศูนย์บริการปชช.ตามแบบพาณิชย์ ขณะที่ ปลัดพาณิชย์ ขอหน่วยงานอื่น หนุน ร่างกฎหมายคุมสินค้าทำลายล้างสูงที่เข้าครม. เดือนหน้า เผย นายกฯ ถูกใจเมนูกลางวันจากร้านหนูณิชย์ เหตุ ประหยัดดี ,เมื่อวันที่ 22 เม.ย.59 นางสาวชุติมา บุณยประภัศร ปลัดกระทรวงพาณิชย์ เปิดเผยภายหลังการประชุมหัวหน้าส่วนราชการระดับกระทรวงหรือเทียบเท่า ครั้งที่ 3/59 ที่มีพล.อ.ประยุทธ์ จันทร์โอชา นายกรัฐมนตรีเป็นประธาน ที่กระทรวงพาณิชย์ว่า นายกฯ สั่งการให้ทุกกระทรวงจัดทำแผนยุทธศาสตร์ระยะเวลา 20 ปี แบ่งเป็นระยะเวลา 5 ปี โดยระยะแรกเริ่มปี 60-64 เพื่อกำหนดทิศทางการทำงาน เป้าหมาย และงานเร่งด่วนที่ต้องดำเนินการ เพื่อให้มีแผนงานที่ชัดเจน ส่วนงานในระยะยาวให้นำไปบรรจุในแผนปฏิรูปประเทศ และให้ส่งแผนภายในวันที่ 4 พ.ค.นี้,นายกฯ ย้ำว่า ตอนนี้เศรษฐกิจโลกเปลี่ยนแปลงรวดเร็ว ทุกกระทรวงต้องตามโลกให้ทัน โดยสั่งการบ้านให้ทำแผน 20 ปีข้างหน้า อยากเห็นกระทรวงตัวเองเป็นอย่างไร ทำให้ทุกกระทรวงต้องปรับโครงสร้างการทำงาน และให้มีส่วนในการผลักดันให้ประเทศเข้มแข็ง ที่สำคัญ ทุกกระทรวงต้องอธิบาย ทำความเข้าใจกับประชาชนด้วยว่ากำลังทำอะไร ทำอะไรไปแล้วบ้าง เพื่อให้เกิดความเข้าใจที่ถูกต้อง,ทั้งนี้ นายกฯ ยังได้ออกปากชมศูนย์บริการประชาชนกระทรวงพาณิชย์ (MOC Service Center) ที่ได้รวมงานบริการต่างๆ ของกระทรวงมาไว้ที่เดียวกัน โดยประชาชนและผู้ประกอบการสามารถมาติดต่อเพียงที่เดียว แต่ขอรับคำปรึกษางานที่เกี่ยวข้องกับกระทรวงพาณิชย์ ยื่นขอจดทะเบียน และแจ้งเรื่องร้องเรียนได้ ซึ่งนายกฯ ได้สั่งการให้หยุดการประชุม 15 นาที เพื่อให้หัวหน้าส่วนราชการมาดูศูนย์ฯนี้เป็นต้นแบบ และนำไปดำเนินการ,สำหรับกระทรวงพาณิชย์ได้เสนอนายกฯ ขอให้สนับสนุนการเพิ่มอัตรากำลังคน เพราะหลังจากปรับโครงสร้างกระทรวง โดยรวมหน่วยงานในส่วนภูมิภาคเป็นหน่วยงานเดียว (One Roof) ทำให้ขาดกำลังคนประมาณ 80 คน ซึ่งขอให้ช่วยพิจารณาให้ด้วย โดยจะขอเพิ่มภายในระยะเวลา 3 ปี และยังขอเพิ่มกำลังคนที่จะเข้ามาทำงาน หลังจากที่กฎหมายหลักประกันธุรกิจมีผลบังคับใช้ในเดือนก.ค.นี้ โดยต้องการ 90 คน เพื่อเข้ามาช่วยขับเคลื่อน เพราะกฎหมายฉบับนี้ จะทำให้ผู้ประกอบการขนาดกลางและเล็ก (SMEs) เข้าถึงแหล่งเงินทุนได้ง่ายขึ้น,นอกจากนี้ กระทรวงฯ ยังได้ขอการสนับสนุนจากกระทรวงต่างๆ เพราะต้นเดือนพ.ค.นี้ จะเสนอร่างพ.ร.บ.การค้าสินค้าที่เกี่ยวข้องกับการแพร่ขยายอาวุธที่มีอานุภาพทำลายล้างสูง พ.ศ.  ให้คณะรัฐมนตรี (ครม.) พิจารณา เพื่อควบคุมดูแลสินค้าที่มีอานุภาพทำลายล้างสูง และจะทำให้มีการกำหนดมาตรการเพื่อดูแลการส่งออกสินค้าที่นำไปใช้ได้สองทาง ได้รัดกุมมากขึ้น,อย่างไรก็ตาม นายกฯ ได้ออกปากชมการเลี้ยงอาหารกลางวันที่กระทรวงฯ ได้นำเมนูจากร้านอาหารหนูณิชย์ พาชิม มาเสิร์ฟให้กับผู้เข้าร่วมประชุม โดยเมนูหลัก คือ ข้าวกะเพราไก่ ไข่ดาว แกงจืด โดยข้าวเป็นข้าวสังข์หยดและข้าวไรซ์เบอร์รี่ ซึ่งนายกฯ ชอบ แต่บอกว่า กะเพรายังต้องปรับปรุง เพราะแห้งไป ส่วนไข่ดาว อร่อยดี และยังบอกอีกว่า ไม่เคยเห็นการจัดงานแบบนี้ ซึ่งประหยัดดี
บิ๊กตู่ สั่งทุกกระทรวงทำแผนยุทธศาสตร์ 20 ปี ส่งการบ้านภายใน 4 พ.ค.นี้ ก่อนนำไปบรรจุไว้ในแผนปฏิรูปประเทศ พร้อมสั่งกระทรวงอื่นๆ ทำศูนย์บริการ ปชช.ตามแบบพาณิชย์ 
ประยุทธ์ จันทร์โอชา,พล.อ.ประยุทธ์ จันทร์โอชา,พล.อ.ประยุทธ์,บิ๊กตู่,บิ๊กตู่ มาพาณิชย์,พาณิชย์,ชุติมา บุณยประภัศร,แผนยุทธศาสตร์ 20 ปี,แผนปฏิรูปประเทศ,ศูนย์บริการประชาชน,MOC Service Center,ร้านอาหารหนูณิชย์,ประหยัด,ข่าว,ข่าวเศรษฐกิจ,ไทยรัฐออนไลน์